औराई/गोपीगंज। भारतीय जनता पार्टी के प्रदेश अध्यक्ष लक्ष्मीकांत वाजपेयी का चंदौली से इलाहाबाद जाते समय जिले के विभिन्न स्थानों बाबूसराय, औराई, गोपीगंज, जंगीगंज आदि स्थानों पर जोरदार स्वागत किया गया। भाजपाइयों ने उन्हें फूल मालाओं से लाद दिया। श्री वाजपेयी ने कहा कि प्रदेश में कानून व्यवस्था पूरी तरह से ध्वस्त है। भाजपा कार्यकर्ताओं का उत्पीड़न बर्दाश्त नहीं किया जाएगा।
गोपीगंज चौराहा पर भाजपा के निर्वतमान जिलाध्यक्ष संतोष पांडेय के नेतृत्व में भाजपा कार्यकर्ताओं ने प्रदेश अध्यक्ष को फूल मालाओं से लाद दिया गया। इस मौके पर संतोष पांडेय, ओम प्रकाश तिवारी, उमाशंकर दूबे, सरयूनाथ शुक्ल, छत्रपति सिंह, रमेश पांडेय, गुलाब तिवारी, श्रीनिवास चतुर्वेदी, प्रवेश तिवारी, अभिनव पांडेय, परवेज अली, प्रदीप सिंह, अश्विनी अग्रवाल, संजय साहू, श्रवण पांडेय, तेगा सिंह, सत्येंद्र प्रताप सिंह, रामचंद्र जायसवाल, मनोज जायसवाल आदि मौजूद रहे। औराई संवाददाता के अनुसार औराई जीटी रोड चौराहा पर भाजपा के वरिष्ठ नेता नागेंद्र सिंह के नेतृत्व में पार्टी कार्यकर्ताओं ने प्रदेश अध्यक्ष का जोरदार स्वागत किया। प्रदेश अध्यक्ष के सड़क मार्ग से जाने की खबर मिलते ही काफी संख्या में पार्टी कार्यकर्ताओं और नेताओं की औराई चौराहे पर भीड़ लग गई थी। स्वागत करने वालों में पूर्व जिलाध्यक्ष घनश्याम मिश्र, कन्हैयालाल मिश्र, हीरालाल पासवान, ताराशंकर दुबे, सुनील मिश्र, गोपीनाथ पांडेय, संतोष तिवारी, दिनेश कुमार पांडेय, हौसिला प्रसाद पाठक, संजय प्रताप सिंह, महेश दुबे, सुधीर सिंह, धनंजय सिंह, धर्म प्रकाश मौर्य, विनय श्रीवास्तव, अवधेश यादव, रमाकांत तिवारी, नागेश सरोज, राजेंद्र दुबे सहित सैकड़ों कार्यकर्ता मौजूद रहे।
hin_Deva bho_Deva